b'\n_START_ARTICLE_\nEleccions a governador de T\xc3\xb2quio de 2011\n_START_SECTION_\nAntecedents\n_START_PARAGRAPH_\nLes eleccions es van enmarcar dins de les 17\xc3\xa9 eleccions locals unificades, nom\xc3\xa9s un mes despr\xc3\xa9s del terratr\xc3\xa8mol i tsunami del Jap\xc3\xb3 del 2011 i de l\'accident nuclear de Fukushima I, cat\xc3\xa0strofes que ocurriren durant el primer dia de campanya. El fins aleshores governador, Shintaro Ishihara, qui havia anunciat que no es presentaria a la reelecci\xc3\xb3, va entrar en campanya despr\xc3\xa9s del desastre amb una plataforma de suport a les zones afectades i per la presentaci\xc3\xb3 de la candidatura de T\xc3\xb2quio als Jocs Ol\xc3\xadmpics d\'estiu de 2020. Per altra banda, el fins llavors governador de la prefectura de Kanagawa, Shigefumi Matsuzawa, el qual havia sigut calificat com a un competidor important al c\xc3\xa0rrec es retir\xc3\xa0 de les eleccions el 15 de mar\xc3\xa7 donant el seu suport a Ishihara, declarant que en un moment d\'emerg\xc3\xa8ncia com aquell, tota la gent ha d\'estar fent costat al govern per a solucionar la desfeta. Ishihara va continuar liderant les enquestes, tot i les seues declaracions on assegurava que el terratr\xc3\xa8mol va ser "un c\xc3\xa0stic div\xc3\xad" per "l\'egoisme" de la societat japonesa. La seua posterior vict\xc3\xb2ria es pot explicar en que va fer una campanya centrada en el solucionament dels diversos problemes generats per la cat\xc3\xa0strofe, com beure aigua de T\xc3\xb2quio per demostrar que no hi havia risc de contaminaci\xc3\xb3 nuclear._NEWLINE_Des de les eleccions a governador de T\xc3\xb2quio de 1999, Shintaro Ishihara havia vingut sent elegit successivament com a Governador de T\xc3\xb2quio presentant-se com a independent per\xc3\xb2 amb el suport del liberaldem\xc3\xb2crates i els demobudistes, per\xc3\xb2 aquestes serien les seues darreres eleccions.'